[{"text_idx": "#000004", "text": "Mae\u2019r Mentrau Iaith a Chymdeithas Be\u0302l-droed Cymru yn cynnal cystadleuaeth arbennig i ddarganfod \u2018chants\u2019 pe\u0302l-droed newydd i gefnogi Cymru yn EURO2020. Maent yn galw ar bawb o bob oed dros Gymru i fod yn greadigol a chreu \u2018chant\u2019 dwyieithog newydd i roi hwb i\u2019n ti\u0302m cenedlaethol a\u2019i anfon at y Mentrau Iaith erbyn Mai 12fed, 2021."}, {"text_idx": "#000005", "text": "Bydd rhestr fer yn cael eu dewis gan banel o feirniaid cyn i\u2019r cyhoedd fedru dewis eu hoff \u2018chant\u2019 mewn pleidlais ar y cyfryngau cymdeithasol ddiwedd mis Mai. Un o\u2019r beirniaid hyn yw\u2019r cerddor a\u2019r cynhyrchydd Yws Gwynedd. Dywed;"}, {"text_idx": "#000006", "text": "\u201cMae \u2018chants\u2019 yn rhan fawr o fywyd cefnogwr, yn y dorf, ar y bws, yn y dafarn, mae\u2019n gwneud i chi deimlo yn rhan o deulu. Dwi\u2019n falch iawn o fod yn feirniaid i\u2019r gystadleuaeth yma ac i ddewis rhestr fer o\u2019r \u2018chants\u2019. Dwi\u2019n annog pawb i fynd ati i greu \u2018chant\u2019 gan obeithio y byddwn yn clywed y rhain ar y terasau yn fuan.\u201d"}, {"text_idx": "#000007", "text": "Gwylia\u2019r fideo am tips gan Yws ag i ddysgu am ei hoff \u2018chant\u2019!"}, {"text_idx": "#000010", "text": "\u201cRoedd y Wal Goch yn rhan annatod o lwyddiant y ti\u0302m yn EWRO 2016. Cymaint yw grym eu cefnogaeth fod y chwaraewyr yn teimlo fel petai aelod ychwanegol ar y cae efo nhw! Er na fydd cymaint o gefnogwyr yn gallu gwylio\u2019r ti\u0302m yn y stadiwm eleni, bydd y \u2018chants\u2019 buddugol yn hwb enfawr i\u2019r garfan boed yn Baku neu Bala, Rhufain neu Rhigos. Rydym yn falch iawn o bartneriaethu gyda\u2019r Mentrau Iaith ar y gystadleuaeth hon.\u201d"}, {"text_idx": "#000015", "text": "Creuwyd gan Gwe Cambrian Web Cyf"}, {"text_idx": "#000018", "text": "Created by Gwe Cambrian Web Cyf"}]